El Gabinet de Promoció del Valencià de Sagunt rep els originals de 71 obres que es disputaran els Premis Literaris Ciutat de Sagunt 2021
12 de juliol 2021

![Imagen 2](/media/l3lhszwf/c_m-josep-soriano-2020-07-28-5.jpg)

![](/media/t2ingkbp/71-c_premios-literarios-entrega-16.jpg)  
\*Imatge d'arxiu del lliurament de guardons dels Premis Literaris Ciutat de Sagunt 2019  
  

  

​Els Premis Literaris Ciutat de Sagunt, organitzats pel Gabinet de Promoció del Valencià, arriben enguany a la seua XXIV edició, una fita cultural destacable dins l’agenda municipal.

  

Dels 71 originals rebuts de tota l’àrea lingüística, opten al XVIII Certamen de Teatre ‘Pepe Alba’ un total de 17 obres; per al XXIII Certamen de Narrativa s’han presentat 18, i en el XXIV Certamen ‘Jaume Bru i Vidal’ de poesia, el més veterà i el que inicià la convocatòria amb la creació del Gabinet l’any 1997, competiran 36 treballs.

  

Els diversos jurats especialistes en cada gènere, nomenats per Resolució de l’Alcaldia, estan valorant a hores d’ara els originals individualment, i al mes de setembre es reuniran per emetre’n el veredicte. El premi de narrativa serà recompensat amb 6.000 euros i la publicació de la novel·la, i els de poesia i teatre rebran 3.000 euros cadascun i es publicaran les obres seleccionades. Els noms de les persones guanyadores d’esta edició es coneixeran al mes d’octubre, en el transcurs d’un acte cultural i de lliurament dels guardons que tindrà lloc al Centre Cultural Mario Monreal seguint els protocols sanitaris que marquen les autoritats en eixe moment.

  

**«Ens sentim molt orgullosos del fet que, any rere any, la convocatòria dels Premis Literaris Ciutat de Sagunt siga una fita important en el món de les lletres valencianes i en valencià»**, ha declarat la regidora del Gabinet de Promoció del Valencià, Maria Josep Soriano. **«La qualitat i la quantitat d’obres presentades ens fa suposar unes magnífiques persones guanyadores i ens fa tindre molta esperança en la creació literària en valencià, que segueix ben viva. Vos esperem a tots el proper 29 d’octubre en el lliurament dels premis»**, ha agregat la edil.

  

  

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-de-sagunt-rep-els-originals-de-71-obres-que-es-disputaran-els-premis-literaris-ciutat-de-sagunt-2021/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-de-sagunt-rep-els-originals-de-71-obres-que-es-disputaran-els-premis-literaris-ciutat-de-sagunt-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-de-sagunt-rep-els-originals-de-71-obres-que-es-disputaran-els-premis-literaris-ciutat-de-sagunt-2021/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-de-sagunt-rep-els-originals-de-71-obres-que-es-disputaran-els-premis-literaris-ciutat-de-sagunt-2021/)